Naegeles regel

Naegeles regel er en regel for fastsetting av svangerskapslengde  og dermed fødselstermin for mennesker. Naegeles regel sier at fødsel inntreffer ca. 9 måneder og 7 dager etter siste menstruasjons første dag - i gjennomsnitt 280 dager. Nyere forskning har imidlertid vist at denne svangerskapslengden sannsynligvis er for kort - de fleste metoder opererer nå med 282 og 283 dager. Naegeles regel tar utgangspunkt i at alle kvinner har en regelmessig menstruasjon med eggløsning 14 dager etter menstruasjonens første dag, noe som har vist seg å ikke være spesielt presist. Metoden er oppkalt etter den tyske legen Franz Karl Naegele (1777–1851).

I Norge har man siden tidlig på 80-tallet brukt metoden Snurra og i de siste årene eSnurra og Terminhjulet istedenfor Naegeles regel.

Medisin